अभी पृथ्वी दिवस बीते कुछ ही दिन हुए थे की हिलती धरती ने दिल दहला कर रख दिया और हर धर्म मेंं अपने अनुसार बताई गयी विनाश की तमाम मिथकीय कथाएँ सच नजर आने लगीं की ये दुनिया एक दिन नष्ट हो जाएगी । वो विनाश की तमाम गाथाएँ पता नहीं कितनी सच है और कितनी झूठ ये बहस का एक अलग मुद्दा है लेकिन कई दिनों से काँप रही धरती और मनुष्य के मन मेंं व्याप्त मृत्यु के भय, बिछी हुयी लाशें, टूटते आलिशान बंगलों को देखकर पता नहीं क्यूँ ऐसा आभास होने लगा की कहीं प्रकृति के असीमित दोहन के बाद सच मेंं वह समय तो नहीं आ गया जब की ये दुनिया ख़त्म हो जाएगी। आखिर इन तमाम आपदाओं की दोषी अनियंत्रित मानवीय इच्छाएँ ही तो हैं जहाँ हम घर के ऊपर घर बनाते चले जाते हैं, हिमालय की छाती चीरकर सड़कें बना डालते हैं, आलिशान बंगलों के लिए नदियों का रुख मोड़ने तक की हिमाकत कर डालते हैं और फिर ऐसे ही किसी दिन सूनामी, भूकंप और कोई खतरनाक तूफ़ान आता है और सब कुछ नष्ट हो जाता है।धरती के गर्भ मेंं जो कुछ भी था हम एक एक करके सब कुछ छीनते गए हैं चाहे वह तमाम खनिज संसाधन हों अथवा की जल हो। और अगर यह पूछा जाए की हमने इसके बदले मेंं धरती को दिया क्या है तो सच्चाई यही है की कुछ भी नहीं ।हमने अपनी इच्छाओं के अनुसार प्रकृति को तोडा मरोड़ा है, चारों तरफ मौजूद हरियाली को हमारे द्वारा बनायीं गयी विकास की ऊँची चिमनियों ने लगभग ख़त्म कर दिया है।एक अजीब सी ज़िन्दगी होती जा रही है हमारी जहाँ सब कुछ प्रदूषित और सब कुछ अशुद्ध है ।प्रकृति और इंसान की लड़ाई मेंं प्रकृति ही जीतेगी यह ऐतिहासिक सत्य है और अभी जितनी भी भयावह घटनाएँ हम देख रहे हैं, वह प्रकृति की जीत भी नहीं बल्कि एक संकेत मात्र हैं आने वाली तमाम भयावह आपदाओं का।अगर सीधे शब्दों मेंं कहें तो अभी यह ट्रेलर मात्र है, विनाश की पूरी फिल्म अभी बाकी है जिसकी पटकथा हमने ही लिखा है। नेपाल मेंं फिलहाल जो भूकंप आया है उसके दरारों के आंकड़े नहीं मिले हैं, लेकिन संभावना यह है कि यह 100-200 किलोमीटर के दायरे मेंं होगा। इससे पहले 15 जनवरी 1934 मेंं बिहार और नेपाल मेंं एक बहुत बड़ा भूकंप आया था, जिसमेंं 10,000 से अधिक लोग मारे गए थे। उसकी तुलना मेंं हम कह सकते हैं कि अभी तो फिलहाल उतना तीव्र भूकंप नहीं आया है। रिक्टर स्केल पर इस भूकंप की तीव्रता 7।9 है, जो भीषण श्रेणी मेंं नहीं आती है,भारत मेंं उतना नुकसान तो नहीं हुआ है लेकिन नेपाल से सीख लेते हुए अब हमेंं अतिसतर्क हो जाने की जरूरत है। जरा कल्पना करें की जिस तीव्रता का भूकम्प काठमांडू मेंं आया उसे झेलने के लिए हमारी दिल्ली तैयार भी है? जिस हिसाब से दिल्ली मेंं कंक्रीट का जंगल बिछ गया है भला यहाँ आदमी भाग के भी जाएगा तो कहाँ जाएगा, अधिकतर भवन पर्यवार्नीय मानकों के विपरीत ही बनाए गए हैं, प्रकृति देवता से तो यही प्रार्थना है की ऐसी कोई विपदा न आए फिर भी सच्चाई को स्वीकार करते हुए हमेंं मुस्तैद हो जाने की जरूरत है।कहा जाता है की भारत मेंं आपदा प्रबंधन की बजाए, प्रबंधन की आपदा है, जरूरत इस बात की भी है की बेहतर आपदा प्रबंधन के उपाय विकसित किए जाएँ, प्रयास तो इस बात किए जाएँ की ऐसी आपदाएं आएं ही न फिर भी इन आपदाओं के स्थिति मेंं लोगों को कैसे जल्द से जल्द राहत पहुंचाई जाए इसके लिए पुलिस, सेना के साथ ही साथ एनसीसी, एन एस एस जैसे संगठनों को भी पूरी तरह से ट्रेन किया जाए जिससे की उनकी मदद ऐसी आपदाओं के समय ली जा सके।